da de da de da de fi en en en sv da nl de bar da da da da fr da da da en da da da da da da en da de de da da es da da it da de
Skovlund Børnehave vinder koncert | Dansk Skoleforening for Sydslesvig e.V.
Lasse, Lulu og den lyserøde hest kommer til Sydslesvig.
Det blev Skovlund Børnehave, der vandt børnehavekoncerten med Lasse, Lulu og den lyserøde hest. Koncerten finder sted torsdag den 15.10 kl. 13.00 i Valsbøl skole.
Hostrup, Lyksborg, Sønderbrarup, Sild, Kilseng, Egernførde og Hiort Lorenzen Skolens Børnehaver deltog også i konkurrencen. Styregruppen havde meget svært ved at udvælge blandt de forskellige børnehaver, da alle havde indsendt flotte lydfiler med Mariehønen Evigglad. Børnene var meget meget engagerede i at synge sangen, og alle havde fortjent at vinde en koncert. Men måske kommer turen til dem til næste år!
I DR's monopoldage var han kendt som et af landets største ikoner indenfor børneunderholdning. Han huserede ustandseligt i DR's Legestue, Fjernsyn for dig, Børnenes Julekalender m.m. og nu får børnene mulighed for at opleve Lasse Lunderskov i Skovlund Børnehave, når han præsenterer et show, der er sat sammen af ham selv og hans to, nu voksne børn Mathilde og Lukas Lunderskov.
Forestillingen har titlen »LASSE, LULU OG DEN LYSERØDE HEST«.
»Lasse, Lulu og den Lyserøde Hest« er en musikalsk kollage bestående af originale sange, skrevet af de medvirkende Lasse Lunderskov, Mathilde Lunderskov og Lukas Lunderskov, der foruden selv at deltage I løjerne også præsenterer publikum for den i titlen nævnte lyserøde hest, der viser sig at være en drilagtig »skør skimmel«.
Senere dukker larven Lulu op med  stor appetit på fluer samt et inderligt ønske om at blive til en sommerfugl. Der vil også blive lagt æg, og en bondemand viser sig at være »rapper«, som rapper om dyrene på sin gård. Alt i alt en lettere gakket forestilling i børnehøjde og som sagt med masser af musik og sang.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg